***PREHRAMBENO-TEHNOLOŠKA ŠKOLA***

***Gjure Prejca 2***

***p.p.18***

***10040 ZAGREB-DUBRAVA***

***tel. 01/2992-357, fax. 2995-424***

***E-mail:*** ***ured@ss-prehrambenotehnoloska-zg.skole.hr***

*KLASA:602-03/21-01/406*

*URBROJ:251-295-02/1-21-01*

*Zagreb, 6. svibnja 2021.*

*ZAPISNIK*

*s 2. sjednice Školskog odbora Prehrambeno-tehnološke škole održane dana 6. svibnja 2021. u Prehrambeno–tehnološkoj školi s početkom u 17 sati.*

*Na sjednici su prisutni:*

*1. Članovi Školskog odbora:
 - iz reda nastavnika i stručnih suradnika škole: Nina Pilić (putem Zooma) i Mirna Redovniković
 - ispred skupa zaposlenika: Marija Sukačić-Vendl
 - predstavnica Vijeća roditelja: Martina Vuksan*

*2. Ostali prisutni: Josip Šestak, ravnatelj škole*

*Konstatirano je da postoji kvorum unatoč činjenici da još nisu imenovani predstavnici osnivača kao članovi Školskog odbora.*

*Za zapisničara se imenuje Marija Sukačić-Vendl.*

*Na početku sjednice predsjednica Školskog odbora Nina Pilić pozdravila je prisutne te predložila sljedeći*

 *D N E V N I R E D*

1. *Verifikacija zapisnika s 1. konstituirajuće sjednice Školskog odbora*
2. *Aktualnosti između dviju sjednica Školskog odbora*
3. *Dopuna Plana nabave za 2021. godine*
4. *Pitanja i prijedlozi.*

*Primjedbi nema te je dnevni red jednoglasno usvojen.*

*Ad 1.*

*Prije verifikacije zapisnika članica Školskog odbora Marija Sukačić-Vendl tražila je da se u zapisnik s 1. sjednice Školskog odbora dopuni tako da se dopiše ime članice Školskog odbora iz reda zaposlenika škole Marija Sukačić-Vendl čije je ime izostavljeno u popisu članova Školskog odbora. Zaključeno je da je došlo do omaške te će isto biti dopunjeno. Zapisnik sa 1. sjednice Školskog odbora jednoglasno je prihvaćem.*

*Ad 2.*

*Ravnatelj je izvjestio o aktualnostima u školi od prethodne sjednice. Energetska obnova zgrade je završena te se još radi na funkcionalnim i estetskim poboljšanjima.*

*U sljedećoj školskoj godini planirano je formiranje jednog prvog razreda učenika koji su kategorizirani izvrsni sportaši i to u program tehničara nutricionista, a ne bi bio upisan jedan razred tehničara nutricionista te se brojno stanje u našoj školi ne bi značajno promijenilo.*

*Putovanje učenika u Španjolsku u sklopu projekta Erasmus+, koje je više puta prolongirano zbog pandemije koronavirusa, sad je izvjesnije da će biti u rujnu ili listopadu. U sljedećem tjednu bit će objavljen natječaj za učenike koji su zainteresirani za sudjelovanje.*

*Ad 3.*

*Ravnatelj je izvijestio o projektu nabave namještaja za informatičku učionicu u iznosu od 86 468,75 kn (PDV uključen) za koju je škola dobila suglasnost od Gradskog ureda za obrazovanje. Škola je dužna nabavu izvršiti sukladno Zakonu o javnoj nabavi, a sredstva će doznačiti Gradski ured za obrazovanje po ispostavljenom računu od strane isporučitelja projekta.*

*Članovi Školskog odbora jednoglasno su prihvatili ovaj dodatak Planu nabave za 2021. godinu.*

*Ad 4.*

*Predstavnica Vijeća roditelja gospođa Vuksan izvijestila je o velikoj zabrinutosti roditelja zbog neisplate povrata novca kojeg su roditelji uplatili turističkoj agenciji Speranza za putovanja učenika u Sarajevo i Prag koja nisu mogla biti realizirana zbog nemogućnosti putovanja u inozemstvo zbog pandemije koronavirusa. Ravnatelj je izvijestio da je obavio više razgovora s turističkom agencijomi i da se sve turističke agencije nalaze u sličnoj situaciji te da se radi na rješenju ovog problema.*

*2. sjednica Školskog odbora završena je u 18 sati.*

*Zapisničar: Predsjednica Školskog odbora:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Marija Sukačić-Vendl, prof. Nina Pilić, dipl. ing.*